section_heading: Povijest
paragraph_text: Kralj Luj XIV. je nakon vrlo odlučnog protivljenja pape Inocenta XI. (zapravo, otvorenog i kompliciranog sukoba, u kojem je znatan dio francuskog svećenstva bio izložen kaznama svjetovnih vlasti) 1693. godine povukao "Galikanske članke"; ali time galikanska ideja nije posve nestala: osobito je oživjela na počecima Francuske revolucije (1789.), kada se od svećenstva tražilo da položi prisegu na Građanski ustav svećenstva - pri čemu je prisega uključivala postavke galikanizma; većina je svećenstva tada to odbila.